《闻子耕司户兄非一日昨见墨帖于中州又诵五言长篇于刘子澄许今兹乃遂识面辄题鄙》
宋代·赵蕃

墨妙初看眼自明，诵诗还见五言城。不惟喜获吾党士，要是未忘山谷盟。

我亦可怜耽句癖，君其勉力振家声。祗今此道寒如水，莫以微官取重轻。

作者简介：赵蕃（1143年～1229年），字昌父，号章泉，原籍郑州。理宗绍定二年，以直秘阁致仕，不久卒。諡文节。